**** **Народно Читалище „Иван Вазов - 1931“**

гр. Пловдив, кв. Коматево, ул. „Коматевско шосе” №139, тел. 032/69 17 58; 0877 082 668;

**ОТЧЕТ**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2020 ГОДИНА**

Пловдив

2021

Основна цел на читалище „Иван Вазов – 1931” е да създава, опазва и разпространява духовните ценности, да развива творческите способности и да задоволява културните потребности и интереси на населението, като организира и подпомага културни прояви.

Основните направления и дейности на читалището са:

* Библиотечна дейност;
* Школи по изкуства;
* Клубна дейност;
* Културни прояви;
* Работа по проекти

1. **БИБЛИОТЕЧНА ДЕЙНОСТ**

Библиотечната дейност е една от основните функции на читалището. Въпреки тенденцията към намаляване интереса на четенето сред всички възрастови групи, основен приоритет е да се прави всичко възможно за поддържане на читателския интерес и възпитаване на любов към книгата най-вече сред децата и учениците.

През 2020 год. библиотечния фонд се състои от 17 724 библиотечни единици на стойност 36 845.66 лв.

Набавените нови книги през изминалата година са 955 тома на стойност 10 370.76 лв., разпределени както следва: 697 тома са получени от дарения, а 256 тома са придобити от спечеления към МК проект за закупуване на нови книги. В сравнение с миналата година числеността на фонда е доста увеличена, тъй като книгите по проекта към МК бяха близо 2 пъти и половина повече на брой.

Броят на читателите за 2020 г. е 406, а заетите библиотечни документи – 3116.

Както се вижда от статистиката на цифрите, броят на читателите в сравнение с миналата година е различен. За това несъмнено изигра роля и обстановката около пандемията К-19, поради която посещенията на читателите бяха увеличени. Това, което може да се отбележи като положителен фактор е, че се е подобрило качеството на читателите. Увеличен е броят на учителите и читатели с висше образование. За съжаление читателската група сред подрастващите е с недостатъчен брой. Усилията ни и през следващата година ще са насочени в тази посока.

Пред 2020 год. започнахме основно пренареждане на фонда в библиотеката, с цел по-добро онагледяване за читателите. Успоредно с това започнахме и така наречената ретроконверсия, или вкарването на книгите от стария фонд в електронния каталог. Това е един продължителен процес, който ще продължи и през следващата година.

**II. ШКОЛИ ПО ИЗКУСТВАТА**

1. Музикални школи:
   1. Школа по китара
   2. Школа по гайда
   3. Школа по народни пеене и солфеж
2. Школи по народни танци:
   1. Школа по народни танци „Троп-троп“ за деца учаща възраст
   2. Школа по народни танци „Тропковци“ за деца от 4 до 7 г.
3. Школа по йога
4. Школа по пилатес
5. Школа по английски език

**III.ЛЮБИТЕЛСКО ТВОРЧЕСТВО**

1. Танцова фолклорна формация „Оп-троп” – народни танци за възрастни начинаещи и напреднали
2. **КЛУБОВЕ ПО ИНТЕРЕСИ**
3. Дамски клуб „Везба” – шевица и дантела „Кене“
4. Литературен клуб „Приятели на книгата – Коматево”

**Календарен отчет на проявите през 2020 г.**

|  |  |  |  |
| --- | --- | --- | --- |
| **МЕСЕЦ** | **№** | **МЕРОПРИЯТИЕ** | **КАК** |
| **ЯНУАРИ** | 06.01. | 170 години от рождението на Христо Ботев | Тема на лит.клуб |
| 08.01. | 235 г.. от рождението на Якоб Грим | Страшни ли са приказките на Бр.Грим?-разговор с деца от 1 и 2 клас |
| **ФЕВРУАРИ** | 05.02. | 100 год. от рождението на Леда Милева | Да си спомним за „Зайченцето бяло”, деца от 2 кл. в Библиотеката |
| 19.02. | 146 г. от обесването на Васил Левски | Урок по родолюбие, с уч. от 2 клас в библиотеката |
| 19.02. | Делото на Апостола | витрина |
| 26.02 | „За свободата” | Презентация и филм пред 6 кл. с Димитър Родозов (от ПУ) |
| 27.02. | Баба Марта идва | Работилници за деца и жените от клуб „Везба” |
| **МАРТ** | 01.03. | Сирни Заговезни,традиционен кукерски карнавал в Коматево | Концерт пред читалището и шествие на кукери |
| 03.03 | Национален празник | Презентация на ученици от 7 клас |
| 08.03. | Отбелязване на Международния ден на жената | „Не мога без теб,мамо” – с деца;  Бълг. и световни автори за жената и майката /литер. клуб/ |
| **ЮЛИ** | 01.07 | За първи път в библиотеката | Презентация пред 1 кл. |
| 08.07. | Свети Прокопий | Празник на кв. Коматево |
| 09.07. | Годишнина от рождението на Иван Вазов – патрон на читалището | „И мойте песни все ще се четат” – четене с лит. клуб |
| **АВГУСТ** | 17.08. | 132 години от рождението на Дора Габе – българска писателка и преводачка | „На всички поколения връстница”-тема на литер. клуб |
| **СЕПТЕМВРИ** | 21.09. | 112 г. Независимост на България | „Малко известни факти около обявяването на независимостта на Б-я” пред 7 кл. |
| **НОЕМВРИ** | 09.11 | 139 години от рождението на Йордан Йовков | Литературно четене |
| **ДЕКЕМВРИ** | 23.12. | Коледни събития | Запалване на коледни светлини пред читалището |

*Забележка: Поради епидемиологичната обстановка в страната, не успяхме да осъществим много от събитията, които бяха заложени в плана за дейността на читалището за 2020 г. Поради тази причина същите събития са заложени в плана за дейността на читалището за 2021 г.*

17.02.2021 Председател:………………..

гр. Пловдив /Атанас Тенев/